શહેરમાં ટ્રાફિકથી ધમધમતા વિસ્તારોમાં પાર્કિંગની સમસ્યા વધી રહી છે ત્યારે ગણ્યા-ગાંઠ્યાં પાર્કિંગનાં સ્થળોએ પણ નો પાર્કિંગની પરિસ્થિતિ ઊભી થતાં વાહનચાલકોને વાહન ક્યાં પાર્ક કરવાં તે ચિંતાનો વિષય બન્યો છે. લો ગાર્ડન ચાર રસ્તાના ભરચક વિસ્તારમાં ગજ્જર હોલની બાજુમાં ફૂટપાથ નજીક પાર્કિંગનું બોર્ડ મારેલું છે, જ્યાં વાહનચાલકો વાહન પાર્ક કરે છે, પરંતુ ત્યાં બિલ્ડિંગ મટીરિયલનો કાટમાળ કોઇએ નાખતાં રહી-સહી પાર્કિંગની જગ્યા જતી રહેતાં લોકોએ આડેધડ પાર્કિંગ અન્ય સ્થળોએ કરતાં છેલ્લા ૩ દિવસથી સાંજ પડે ટ્રાફિક જામનાં દૃશ્યો સર્જાય છે, છતાં તંત્રનું ધ્યાન અહીં જતું નથી.